  Анжелика Тихонова корреспондент 16-тӥ куартолэзе Калык творчествоя элькун юртын удмурт этно кырӟасьлэн Катерина Кенjалилэн «От рождения до рождения» концертэз ортчоз. Со сярысь ужъюртлэн пресс-службаез ивортэ. «От рождения до рождения» - тодмо удмурт этно кырӟасьлэн нырысетӥ ас концертэз. Катерина Кенjали – удмурт сцена вылын огез тужгес аспӧртэмез кырӟась луэ. Солэн номеръёсыз огвакытэ аутентичной но, туала но луо. Аспӧртэм куараез но кырӟаны быгатонлыкез трос пол пӧртэм конкурсъёсын пусъемын вал ини. Концертлэн программаяз тодмо но тодмотэм ӟуч но удмурт кырӟанъёс, крезьгуро калык арбериос выль сямен чузъяськозы, импровизациос, улэм куара но пӧртэм югдытонъёс луозы. Ӝытэ кырӟасьлэн эшъёсыз «Нюркины песни» ансамбль, Максим Пайп, Максим Верёвкин, Юра Шутов, «Азвесям» трио но мукетъёсыз пыриськозы. Концерт 2019-тӥ арын 16-тӥ куартолэзе 19 часын Калык творчествоя элькун юртын (Коммунаръёслэн урамзы, 363-тӥ юрт) ортчоз. Пыронэз дунын.  Тодэ вайытом, 2019-тӥ арын сӥзьыл Удмуртиысь куинь театръёс «Большие гастроли» огъяросси программае пыриськозы. Тегъёс: Лулчеберет Ижкар Удмуртия удмуртъёс кырӟан  